
ПРОФЕСИОНАЛНА ГИМНАЗИЯ ПО ИКОНОМИКА
„ Георги С. Раковски“ гр. ЯМБОЛ

СТАРТИРА менторски обучения :

С цел да се подобрят резултатите от обучението на учениците ,Професионална гимназия по икономика „Георги С. Раковски “ – гр. Ямбол , стартира менторски обучения за придобиване на педагогически и методически умения за преподаватели по професионална подготовка , външни за образователната система.

 Обучението се осъществява в рамките на поддейност 5.2 на дейностите по проект BG05SFPR001-3.001-0001 „Модернизиране на професионалното образование и обучение“ 
от училищата, включени в проекта . Обученията за придобиване на педагогически и методически умения са предназначени за представителите на бизнеса, вкл. наставници по практическо обучение,  науката, публичния и неправителствения сектор, които ще провеждат допълнителните практически занятия за учениците от втори гимназиален етап на образование. 
· Едно лице може да участва в повече от едно менторско обучение за придобиване на педагогически и методически умения, но на различна тема.
·  Всяко лице преминало през менторско обучение за придобиване на педагогически и методически умения ще получи удостоверение .
· Обучението за наставници осигурява придобиване на основни педагогически и психологически знания и умения при работа с обучаваните и се провежда по програма, утвърдена от Министъра на образованието и науката в рамките на проект  BG05SFPR001-3.001-0001 „Модернизиране на професионалното образование и обучение“.
Обучението е с продължителност от 24 академични часа (3 дни), от които поне 8 часа се провеждат присъствено в училището, по график, разработен от училището .  При успешно приключване на  обучението на лицето се издава удостоверение.
Проект BG05SFPR001-3.001-0001 „Модернизиране на професионалното образование и обучение“,
финансиран от Програма „Образование“ 2021 – 2027, съфинансиран от Европейския съюз

